Meinrad von Einsiedeln - Alemannische Wikipedia

# Meinrad von Einsiedeln

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Meinrad vo Einsiedle«

| Der Artikel isch im Dialäkt „Züridütsch (See)“ gschriibe worde. |

Chloschter Einsiedle
Kapelle St. Meinrad uf em Etzelpass

De Meinrad vo Einsiedle OSB (* um 797 bi Rotteburg (Württeberg); † 21. Januar 861 in Einsiedle) isch en Eremit gsii. Uf ihn gaat d Gründig vom Chloschter Einsiedle zrugg.

De St. Meinrad, dr Legende naa us dr Familie vo de Grafe vo Hohezollere, isch a dr Benediktinerabtei vom Chloschter Riichenau im Bodesee vo de Äbt Haito und Erlebald underrichtet worde. Er isch in Orde iiträte und isch Mönch worde. Nach einige Jahre in Riichenau und i dr abhängige Priorei vo Bollinge am Zürisee hät er sich für es eremitischs Lebe entschlosse und hät sich 828 a d Häng vom Etzel zruggzoge. Er hät e Wunder vollbringendi Madonnefigur mit sich träit, wo ihm d Äbtissin Hildegard vo Züri gschänkt hät. Im Jahr 835 söll er a dr Schtell, wo hüt d Gnadekapelle i dr Chloschterchile vom Chloschter Einsiedle schtaht, e Klause und e Kapelle errichtet haa, zum i dr Einsiedelei Gott z diene (drum dr Ortsname Einsiedle).

Dr Saag naa isch dr Meinrad am 21. Januar 861 vo zwei Landschtriicher erschlage worde, wo d Schätz begehrt händ, wo am Schrein vo gläubige Pilger niedergleit worde sind. Druufhii sölled zwei Raabe d Mörder verfolgt und vor Gricht gfüehrt haa. Us dem Grund sind uf em Einsiedler Wappe zwei Raabe abbildet.

Während de folgende achtzg Jahr isch d Klause nie ohni eine oder mehreri Einsiedler gsii, wo em Biischpiil vom Meinrad gfolgt sind. Eine vo ihne, Eberhard gnännt, vorher Probscht vo Strassburg, hät es Chloschter und e Chile iigrichtet, wo er dr erschti Abt devoo worde isch.

## [ändere] Weblinks

- Ytrag (inkl. Literaturongabe) im Biographisch-Bibliographische Kirchelexikon (BBKL)
- Gschicht vom Chloschter Einsiedle

Persoonedaate
NAME: | Meinrad vo Einsiedle
ALTERNATIVNAMEN: |
KURZBESCHREIBUNG: | Eremit, uf ihn gaat d Gründig vom Chloschters Einsiedle zrugg
GEBURTSDATUM: | um 797
GEBURTSORT: | bei Rotteburg
STERBEDATUM: | 21. Januar 861
STERBEORT: | Einsiedle

Der Artikel basiert uf ´ra freie Ibersetzung vum Artikel „Meinrad von Einsiedeln“ us dr dytsche Wikipedia.

Vun "http://als.wikipedia.org../../../m/e/i/Meinrad_von_Einsiedeln_46c4.html"

Kategorie: Artikel auf Zürichdeutsch | Historischi Person

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English